Chindia Targoviste - Hermannstadt (vineri, ora 18:00 , Digi Sport 1 )

Botoşani - Shkëndija (joi, ora 18:45, Digi Sport 1)

Jucătorul a părăsit sediul Ligii cu 45 de minute înainte de aflarea deciziei oficiale. El mai are însă o cale atac a deciziei, la apel, dar faptul că este recidivist s-ar putea să nu-l ajute foarte mult în acest sens. Cel mai probabil, Cadu va rata meciurile de campionat cu Oțelul (A), CSMS Iași (D), Rapid (A), Petrolul (D), Dinamo (A), Pandurii (A), Gloria Bistrița (D), Steaua (A) și Viitorul Constanța (D).

Drept urmare, căpitanul ardelenilor va lipsi din derby-urile importante pe care echipa sa le va disputa în etapele rămase, urmând să se întoarcă pe gazon la începutul lunii mai. Situaţia din lotul clujenilor nu era oricum una prea grozavă, iar pierderea căpitanului Cadu reprezintă o lovitură grea pentru antrenorul Paulo Sergio.

Liderul echipei în ultimii 5 ani

În ultimii cinci ani, defensiva echipei ardelene a fost construită în jurul portughezului, prezent în toate cele 3 campanii UEFA Champions League ale CFR-ului. Mai mult, Cadu este jucătorul care a decis soarta a două campionate câştigate de CFR Cluj! A marcat din penalty în poarta marii rivale U. Cluj, atât în 2008 (1-0), cât şi în 2012 (3-2).

Speră la clemenţă

Speranţele lui Cadu la revenire depind acum de Comisia de Apel. Într-un caz asemăntor, stelistul Florin Gardoș a primit o suspendare de 10 etape atunci când i-a rupt piciorul lui Cosmin Băcilă (Pandurii), dar la apel i-a fost redusă sancțiunea la doar 8 runde. Pentru un gest agresiv la adresa tuşierului Dorin Mudura, Ionel Ganea a primit 22 de etape de suspendare, dar a scăpat "doar" cu 16, la apel. Evident, clubul din Gruia nu va ezita să atace decizia iniţială.

VEZI AICI DECLARAȚIA LUI IULIU MUREŞAN

UPDATE 17:15: A început ședința Comisiei de Disciplină. Ricardo Cadu este și el prezent în sală, pentru a-și afla sentința

Ricardo Cadu a fost eliminat luni, în meciul dintre FC Vaslui și CFR Cluj, din etapa a 20-a a Ligii I, după o intrare violentă asupra lui Jivko Milanov. Căpitanul campioanei l-a izbit cu genunchiul în față pe fotbalistul bulgar și i-a scos mai mulți dinți. Comisia de Disciplină a LPF va dicta astăzi, într-o ședință care începe la ora 17:00, suspendarea pentru căpitanul lui CFR.

digisport.ro te va ține la curent cu desfășurarea evenimentelor la Comisia de Disciplină și va anunța pedeapsa pe care o va primi Ricardo Cadu!

Viorel Hizo, antrenorul lui FC Vaslui, l-a atacat extrem de dur pe Cadu după acest fault: "Trebuia să-i las pe jucători să sară pe capul lui Cadu. Nu-l mai tratați cu indulgență pentru că nu merită. Uitați-vă la meciurile în care a jucat el până acum și priviți de câte ori a intrat dur la adversari sau de câte ori a ripostat și după ce arbitrul fluiera. S-a ajuns aici pentru că i s-a tolerat jocul de până acum."

VEZI AICI DECLARAȚIA LUI VIOREL HIZO

Conducerea clubului clujean i-a luat însă apărarea jucătorului, prin vocea președintelui Iuliu Mureșan, care a declarat că deși impresionantă, accidentarea lui Milanov nu e chiar atât de gravă. Mureșan a mai subliniac că fie Cadu, fie CFR, se oferă să achite cheltuielile medicale ale fotbalistului Vasluiului.

VEZI AICI DECLARAȚIA LUI IULIU MUREȘAN

Marți, Comisia de Disciplină a LPF a amânat judecarea lui Cadu și urmează ca joi să stabilească numărul de etape de suspendare pentru căpitanul lui CFR. Suspendarea va fi dictată în funcție de ceea ce a scris în raportul de joc arbitrul Ovidiu Hațegan.

Iuliu Mureșan, președintele CFR-ului, a declarat în direct la Fanatik, pe Digi Sport 1, că Hațegan nu a scris în raport că ar fi fost vorba de intenție în intrarea lui Cadu. "Hațegan a scris că în încercarea de a juca balonul, Cadu l-a lovit pe Milanov cu violență", a declarat Mureșan.

VEZI AICI FAZA ÎN CARE CADU L-A FAULTAT PE MILANOV ȘI A FOST ELIMINAT

Etichete:

,

,

,

,

,

,